procesaur/Wiki.mk huggingface dataset:
Елизабета (кралица на Романија)

Елизабета ( - ) била романска принцеза и кралица на Грција како сопруга на грчкиот крал Георги II.
Елизабета е родена во замокот Палеш, Романија како ''Елизабета Карлос Џозефина Александра Викторија'', принцезата на Романија. Таа била ќерка на романскиот крал Фердинанд I и на принцезата Марија.
На 27 февруари 1921 година во Букурешт Елизабета се омажила за грчкиот принц Георги, кој во 1922 година бил прогласен за крал на Грција, а Елизабета - за негова кралица. Во 1923 година, Георги II бил детрониран и заедно со неговата сопруга бил избркан од земјата, а во следната година Грција била прогласена за република. Бракот на Елизабет и Георги II се покажал ,могу лош па тие се развеле на 6 јули 1935 година. Во ноември истата година монархијата во Грција била вратена и Георги II повторно седнал на престолот во Атина. Елизабета не се вратила во Грција, а туку останала во родната Романија, каде што живеела до укинувањето на монархијата по Втората светска војна.
По укинувањето на монархијата во Романија, Елизабета емигрирала во Франција, каде што починала во 1956 година во Кан.
Светски ден на телевизијата

Светскиот ден на телевизијата (|World Television Day, |Día Mundial de la Televisión, |Journée internationale de la télévision, |Всемирный день телевидения) се одбележува на 21 ноември секоја година во чест на телевизијата и денот на одржувањето на првиот Светски телевизиски форум (1996). Денот е прогласен со решение на Генералното собрание на ООН во март 1996 г.
Список на грчки монарси

Ова е список на кралеви на Грција. Всушност, единствено првиот крал, Отон има титула крал на Грција, бидејќи неговиот наследник Георги I ја имал титулата „Крал на Елините“.
1 Династија Вителсбах
#, Слика, Име, Владеел од, Владеел до
1, Отон, 6 февруари 1832, 23 октомври 1862
2 Династија Гликсбург
#, Слика, Име, Владеел од, Владеел до
2, Георги I, 30 март 1863, 18 март 1913
3, Константин I, 18 март 191319 декември 1920, 11 јуни 191727 септември 1922
4, Александар, 11 јуни 1917, 19 декември 1920
5, Георги II, 27 септември 19223 ноември 1935, 25 март 19241 април 1947
6, Павле, 1 април 1947, 6 март 1964
7, Константин II, 6 март 1964, 1 јуни 1973укинување на монархијата
3 Крал на Елините
1924 - 1935
#, Слика, Име, Претендент од, До
1, Георги II, 27 септември 1922, 3 ноември 1935
1973 - денес
#, Слика, Име, Претендент од, До
2, Константин II, 1 јуни 1973, —
Рига (регион)

Регионот Рига или Ришки регион (|Rīgas reģions), официјално Ришки плански регион (|Rīgas plānošanas reģions)е еден од петте плански региони на Латвија, кој се наоѓа во централниот дел на државата. Овој регион ја зазема територијата околу главниот град Рига покрај бреговите на Ришкиот Залив. Овој регион бил основан на 12 октомври 2006 година и се заснова на новосоздадената регионална повелба на владата од 25 март 2003. Ришкиот регион зазема површина од 10.132 км<sup>2</sup>, каде живеат околу 1.098.523 жители и е најголем регион во државата.
1 Население
Скоро половина од латвиското население живее во Ришкиот регион, што го прави најголем регион во Балтичките држави со население од 1,098,523 жители во 2009 година и густина на население од 303 жители на км<sup>2</sup>.
2 Поврзано
*Плански региони на Латвија
*Рига
*Латвија
Александра (принцеза на Грција)

Александра Георгиевна ( - ) била грчка и данска принцеза, како и голема руска кнегиња, и сопруга на Павел Александрович, кој пак бил син на рускиот император Александар II.
Таа е родена на островот Крф во Грција, како принцеза Александра Шлезвиг-Холштајн-Сондербург-Гликсбург. Таа била ќерка на гркиот крал Георги I и неговата сопруга Олга Константиновна. Таа пак била сестра на грчкиот крал Константин I.
Во 1889 година се омажила за големиот кнез на Русија, Павел Александрович, со кој имале две деца:
* Голема кнегиња Марија Павловна
* Големи кнез Дмитриј Павлович
Во својот седми месец од својата поредна бременост, Александра Георгиевна излегла на прошетка покрај реката Москва и наеднаш паднала. Веќе следниот ден добила големи болки, за да најпосле го роди својот син и по шест дена кома почине.
Георги (принц на Грција)

Принц Георги (грчки: ''Πρίγκιπας Γεώργιος''; - ) бил вториот син на Георги I, крал на Грција, и Големата кнегиња Олга Константиновна. Тој ја имал титулата принц на Грција и Данска, и главно се памети поради тоа што го спасил животот на идниот цар на Русија, Николај II во 1891 година во Јапонија. Тој служел како висок комесар на Крит за време добивањето на Грција независност од Отоманското Царство.
1 Во Грција
Од 1883 година, Георги живеел во еден дворец во близина на Копенхаген, заедно со принц Валдемар, помалиот брат на неговиот татко. Во 1896 година, заедно со неговите браќа бил вклучен во организацијата на Летните олимписки игри кои за првпат се одржиле во Атина. Тој бил претседател на поткомитетот за поморски спорт.
И покрај тоа што Грција својата независност од Отоманското Царство ја добила во текот на 1820-тите, Крит сепак останал во рацете на Отоманците. Во текот на 19 век имало голем број на бунтови и протести на островот. Грчките сили заедно со Големите сили во 1897 година успеале да воспостават контрола над островот. Принцот Георги во тоа време бил избран за Висок комесар на заедничкиот муслимано-христијански совет. Но, со ова не се согласувал Елефтериос Венизелос, кој бил водич на движењето за повторно обединување на Крит со Грција. Во времето на востанието, голем број од тамошната жандармерија останала на страната на принцот. Но, по одржаните избори, во 1906 година пеинцот бил сменет од страна на поранешниот грчки премиер Александрос Зајмис, а принцот бил принуден да го напушти островот. Во 1908 година Крит бил припоен кон Грција.
Во 1912 година, принцот се вратил од Париз во Атина, пристапувајќи во поморска служба, и подготвувајќи се за војна против Турција. Но истата година се случило и убијството на неговиот татко, Георги I, па принцот заминал за Копенхаген.
2 Семејство
На 21 ноември 1907 година, во Париз, принцот се оженил за Марија Бонапарт. Тие имале две деца: Петар и Евгенија.
Балтословенски јазици

Балтословенските јазици се група јазици составени од две големи индоевропски јазични групи, односно од словенските и балтичките јазици. Балтичките и словенските јазици споделуваат неколку јазичарички елементи кои не можат да се пронајдат кај останатите индоевропски јазици, што посочува дека овие јазици имале еден ист развој и предок. Сепак, во научната јавност има поделба за тоа од која природа е врската меѓу овие јазици, односно некои јазичари тврдат дека оваа врска е генеолошка, а други тврдат дека тие заеднички одлики се како резултат на контактот на јазиците.
Во науката се пробало да се реконструира прабалтословенскиот јазик, кој е директен потомок на праиндоевропскиот јазик. Таквата реконструкција на овој хипотетичен јазик била извршена преку споредба и анализа на гласовите и акцентите на современите балтички и словенски јазици.
1 Заеднички карактеристики за балтословенските јазици
1.1 Заеднички вокабулар
Некои примери на зборови споделени меѓу повеќето или сите балтословенски јазици се:
* *léiˀpāˀ 'липа': литвански ''líepa'', пруски ''līpa'', латвиски ''liẽpa'', латгалски ''līpa'', прасловенски ''*lipa'' (старословенски ''липа'', руски ''ли́па'', полски ''lipa'', чешки ''lípa'')
* *ránkāˀ 'рака': литвански ''rankà'', пруски ''rānkan'' (acc. sg.), латвиски ''ru&#x300;oka'', латгалски ''rūka'', прасловенски ''*rǭkà'' (старословенски ''рѫка'', руски ''рука́'', полски ''ręka'', чешки ''ruka'')
* *galˀwā́ˀ 'глава': литвански ''galvà'', пруски ''galwo'', латвиски ''gal&#x302;va'', латгалски ''golva''; прасловенски ''*golvà'' (старословенски ''глава'', руски ''голова́'', полски ''głowa'', чешки ''hlava'').
И покрај лексичкиот развој ексклузивен за балто-словенските јазици кој покажува докази за постоење на фаза на заеднички развој, постојат значителни разлики во вокабуларот на балтичките и словенските јазици. Розвадовски забележал дека секое семантичко поле содржи основен вокабулар кој етимолошки се разликува помеѓу двете гранки. Андерсен претпочите модел на дијалектен континуум, каде најсеверните дијалекти се развиле во балтички, а најјужните дијалекти се развиле во словенски јазици. Андерсен смета дека соседните јазици можеби придонеле до разлики во вокабуларот.
2 Поврзано
* Балтички јазици
* Словенски јазици
* Прасловенски јазик
Александар Малинов (револуционер)

Александар Малинов — македонски револуционер, деец на Македонската револуционерна организација.
1 Животопис
Александар Малинов e роден е во Ново Село, непосредно до Штип, на 22 декември 1899 година. Бил многу храбар и решителен револуционерен деец.
Со својата храброст се прославил и заслужено влегол во алејата на бесмртните со подвигот што го направил на 6 јануари 1904 година. Случајно откриен поради непретпазливост на некоја жена и опкружен од османлиска војска во штипско Ново Село, Малинов не се предал, туку храбро ја прифатил борбата, убивајќи 16 османслиски војници, 1 муљазим и 1 јусбашија.
Иако тешко ранет, успеал да се пробие од обрачот. Меѓутоа, како последица на раните набрзо починал. Овој македонски јунак бил погребан ноќе, тајно, од штипските граѓани во дворот на црквата „Св. Арангел“.
Никола (принц на Грција)

Принц Никола (грчки: ''Πρίγκιπας Νικόλαος της Ελλάδας''; во - во ) бил третиот син на Георги I, крал на Грција, и Големата кнегиња Олга Константиновна.
Тој се оженил за руската кнегиња Елена Владимировна на 29 август 1902 година и имале три деца:
* Олга
* Елизабета
* Марина
Заедно со своите браќа, тој помогнал во одржувањето на првите Летни олимписки игри во 1896 година во Атина по 393 година.
Плански региони во Латвија

Плански региони во Латвија (|Latvijas plānošanas reģioni) — територијални единици кои не се дел од административната поделба на државата и не се споменати во законот за територијална поделба на Латвија, туку нивната цел е за полесно управување на развојот на целата територија. Латвија има пет плански региони: Латгале, Рига, Курземе, Виѕеме и Земгале. Границите на регионите се одредени според границите на општините од кои се составени регионите и се според новата административна поделна на Латвија од 1 јули 2009.
1 Региони
Регион, Најголем град, Површина (км<sup>2</sup>), Население и густина (жит/км<sup>2</sup>)
Рига, Рига, 10.132, 1.098.523 — (108,3)
Курземе, Лиепаја, 13.596, 301.621 — (22,1)
Латгале, Даугавпилс, 14.549, 343.646 — (23,5)
Земгале, Јелгава, 10.733, 281.928 — (26,1)
Виѕеме, Валмиера, 15.246, 235.576 — (15,4)
''Латвија'', ''Рига'', ''64.256'', ''2.261.294 — (34,9)''
2 Поврзано
* Административна поделба на Латвија
* Културни региони во Латвија
Марија Георгиевна (принцеза на Грција)

Марија Георгиевна ( - ) била грчка и данска принцеза, како и голема руска кнегиња, и сопруга на Георги Михаилович, кој пак бил внук на рускиот император Николај I.
Таа е родена во , како принцеза Марија Шлезвиг-Холштајн-Сондербург-Гликсбург. Таа била ќерка на гркиот крал Георги I и неговата сопруга Олга Константиновна. Таа пак била сестра на грчкиот крал Константин I.
Во 1900 година се омажила за големиот кнез на Русија, Георги Михаилович, со кој имале две деца:
* Кнегиња Нина Георгиевна
* Кнегиња Ксенија Георгиевна
Наредба (информатика)

Наредба (команда, инструкција) — заповед во информатиката што се задава на програм во својство на некаков толкувач, со цел да изврши дадена задача. Најчесто наредбата се задава во некој вид на посредник со наредбен ред како лушпа (''shell'').
Поимот „наредба“ се користи поконкрето кај наредбените (императивни) програмски јазици. Овие јазици се нарекуваат така поради тоа што исказите во нив се запишуваат во облик налик на граматичкиот наредбен начин кај природните јазици, обично во глаголска форма.
Многу програмски јазици допуштаат посебно обликувани аргументи наречени „ознаки“ (''flags''), кои го менуваат редовното поведение на наредбата, додека пак понатамошните аргументи посочуваат врз што делува наредбата. Ако споредиме со природните јазици, тогаш ознаките се прилози, а другите аргументи се предмети.
1 Примери
Еве некои примери за наредби што се задаваат на наредбен толкувач (Unix-лушпа):
*cd /home/pete
:Оваа наредба го менува местото на корисникот во стеблото на директориуми од тековната положба во директориумот /home/pete. „cd“ е наредбата, а „/home/pete“ е аргументот.
*echo "Hello World"
:Оваа наредба го испишува текстот hello во стандардниот тек на изводот, кој пак, во овој случај, само ќе го испише текстот на екранот. „echo“ а наредбата, а „"Hello World"“ е аргументот. Употребата на наводници значи дека зборовите „Hello“ и „World“ да се земат во целина (т.е. да не се сметаат за засебни аргументи).
*ls -l -t -r /bin
*ls -ltr /bin
:Оваие наредби се истоветни. Ги наведуваат податотеките во директориумот /bin. „ls“ е наредбата, „/bin“ е аргументот, а има и три ознаки: „l“, „t“ и „r“.
*cat ch1.txt ch2.txt
:Со ова се прикажува содржината на податотеките ch1.txt и ch2.txt. „cat“ е наредбата, а „ch1.txt“ и „ch2.txt“ се аргументите.
Here are some commands given to a different command line interpreter (DOS, OS/2 и Microsoft Windows). Ознаките се доделуваат поинаку, но замислата е иста:
*dir /A
:Ова ја наведува сета содржина на тековниот директориум. „dir“ е наредбата, а „A“ е ознаката. Нема аргумент.
*type /P readme.txt
:Ова ја прикажува содржината на податотеката readme.txt. „type“ е наредбата. „readme.txt“ е аргументот. „P“ е параметар...
2 Поврзано
* Наредбен ред
* Список на наредби во DOS
* Формална граматика
Идомене

Идомене (''Idomene, Eidomene'') e стар пајонски град што денес се укажува како наоѓалиштето Исар кај Марвинци, Валандово, Македонија. Рановизантискиот град сега се наоѓа на акрополата. Масивно е граден во стилот на емплектон. Тоа се познава по неговиот јужен ѕид инеколкуте масивни кули како и назападниот ѕид каде била изградена осамена кула – стража. Градот датира до VI век. Идомене бил најмоќниот јужен град во античка Македонија, во кој богати, ситуирани граѓани уживале во високоцивилизираното општество.
Античката градска населба на Исарот, својот економски напредок, пред се, го обезбедувала преку земјоделството, сточарството, рударството, имајќи притоа на ум, со колкаво богатство на рудни наоѓалишта располага овој регион, како и грнчарството што како традиција се задржало и во римскиот период.
1 Поврзано
*Список на доцноантички градови во Македонија
Тоалетна хартија

Тоалетната хартија е вид мек хартиен производ што се користи за одржување на личната хигиена кај луѓето, после дефекацијата или уринирањето. Исто така, таа може да се користи и за други цели, како што е апсорбирањето дамки.
Тоалетната хартија се разликува според составот (најсовремените видови имаат одлика да се распаѓаат во септичките јами и канализационите одводи), според пакувањето (во ролна или листови), според дебелината и моќта за апсорбирање (од еден, два, три, па и повеќе слоја), според бојата, мирисот и сл. Најголемата разлика кај различните видови тоалетна хартија е дали таа директно е произведена од целулозни влакна од дрвја или од рециклирана хартија.
Првите документирани записи за користење на тоалетната хартија се откриени во Кина во 589 година.
1 Еколошки последици
Од едно дрво можат да се произведат околу 45 кг. тоалетна хартија. Денес во светот се произведуваат околу 83 милиони ролни дневно.
Еден просечен Американец користи 23 кг. тоалетна хартија годишно, што е за 50% повеќе од западните земји или од Јапонија. Милиони дрвја се сечат во Северна Америка и во земјите од Латинска Америка создавајќи големи еколошки проблеми. Американците исто така користат "тоалетна хартија" и за индустриски цели, како што се филтри за масло, што дополнително ја зголемува потрошувачката.
Сончогледово масло

Сончогледовото масло се добива од семето на сончогледот ''(Helianthus annuus)''. Сончогледовото масло најчесто се користи во храната како масло за пржење и во козметичките препарати за смекнување кожа. Првото масовно индустриско производство на сончогледово масло се случило 1835 година во тогашната Руска Империја. Денес Русија и Украина се најголемите производители на сончогледово масло.
Олга Константиновна

Олга Константиновна ( - ) била Голема руска кнегиња како внука на рускиот император Николај I. Таа била и прва кралица на Грција, сопруга на грчкиот крал Георги I.
Таа била ќерка на големиот кнез Константин Николаевич и прицеза Александра фон Сакс-Алтенбург. Од бракот со грчкиот крал, тие имале осум деца:
* Константин I
* Принц Георги
* Принцеза Александра
* Принц Никола
* Принцеза Марија
* Принцеза Олга
* Принц Андреј
* Принц Кристофер
Алека Папарига

Алека Папарига (грчки: ''Αλέκα Παπαρήγα'') (родена на ) е грчки политичар и моментален Генерален секретар на Комунистичката партија на Грција. Таа е првата жена која стапила на таа функција во Грција.
Папарига е родена во Атина во 1945 година. Дипломирала на историско-археолошкиот оддел на Филозофскиот факултет на Атинскиот универзитет и по дипломирањето работела во период од осум години во различни сметководствени служби. Од 1976 година работи исклучиво за партиски и социјални активности.
Јоргос Караџаферис

Јоргос Караџаферис (грчки: ''Γεώργιος Καρατζαφέρης''; година во ) е грчки политичар, член на Грчкиот парламент и претседател на десничарскиот Народен православен собир или ЛАОС.
Претходно, Караџаферис, бил пратеник но од либерално-конзервативната партија Нова демократија, од која тој бил протеран во 2000 година поради неговите екстремни и често расистички ставови. Тој е поранешен член на Европскиот парламент и поранешен потпретседател на европската парламентарна група Независност. Неговите ставови и ставовите на неговата партија, изборните кампањи, често се емитуваат и промовираат од страна на релативно малиот приватен грчки телевизиски канал TeleAsty (поранешен Telecity), кој го основал и го поседува.
Гранатирање на Јенпјенг

Гранатирањето на Јенпјенг започнало во 14:34 KST (04:34 UTC) на 23 ноември 2010 година, кога артилеријата на Северна Кореја започнала со гранатирање на јужнокорејскиот остров Јенпјенг.
Јужнокорејскиот претседател Ли Мјунг Бак изјавил дека најважно по нападот било да се спречи ескалиција на престрелката. Русија за инцидентот изразила сериозна загриженост, а Јапонија наредила подготвеност во случај на започнување на отворена војна. Кина апелирала до двете земји да се смират и да седнат да преговараат.
Варта

Варта (пол. ''Warta'', герм. ''Warthe'', лат. ''Varta'') е река во западниот дел на средна Полска, притока на реката Одра. Ова е трета најголга река во Полска, со должина од 808 километри. Сливот на Варта зафаќа 54.529 км². Поврзана е со реката Висла преку помалата река Нотеќ, како и со Бидгошиот канал близу Бидгошч.
Извира во Горна Шлеска (Шлеско Војводство) близу Завјерќе, и тече низ Лоѓскиот, Големополскиот и Лубушкото Војводство, па се влева во реката Одра близу Костшин на Одра.
1 Десни притоки
* Видавка
* Нер
* Велна
* Нотеќ
2 Леви притоки
* Лисварта
* Просна
* Обра
* Постомија
3 Поврзано
* Реки во Полска
* Географија на Полска
Александра (кралица на Југославија)

Александра Караѓорѓевиќ ( во — ) — кралица на Југославија, како сопруга на југословенскиот крал Петар II Караѓорѓевиќ. Од нивниот брак се родил Александар II Караѓорѓевиќ.
Таа била ќерка на грчкиот крал Александар и Аспасија Манос. Александра се родила 5 месеци по смртта на нејзиниот татко. По враќањето не нејзиниот дедо грчкиот крал Константин I на престолот, тој и неговата влада бракот на грчкиот крал Александар и Аспасија Манос го сметале за незаконски бидејќи бил без благослов на кралот, со тоа Александра се сметала за незаконско дете и немала никакви права. Со новиот закон од 1922 година со кој на кралот му се дава право да ги признава браковите на членовите на кралското семејство, кралот Константин I издал декрет со кој го признал бракот на родителите на Александра, со што таа добива кралски права и титула но без можност да го наследи престолот. Пред да се омажи, таа ја имала титулата ''принцеза на Грција и Данска''. Александра иако била кралица на Југославија, таа никогаш не стапнала на територија Југославија. Александра после смртта на сопругот Петар II се сели во Источен Сасекс во Соединетите Американски Држави каде останува сè до својата смрт на после долго боледување од канцер. Александра била погребана на Кралските гробишта близу палатата Татои во Атина. Во мај 2013 нејзините посмртни останки беа пренесени во Србија, каде на 26 мај 2013 заедно со посмртните останки на нејзиниот сопруг Петар II, и неговата мајка Марија Караѓорѓевиќ и братот Андреј Караѓорѓевиќ беа погребани со највисоки државни почести во Кралскиот мавзолеј на Опленац.
Стампедо во Пном Пен (2010)

Стампедото во Пном Пен се случило на 22 ноември 2010 година за време на одбележувањето на празникот на водата, при кое загинале најмалку 349 луѓе а над 400 биле повредени во главниот град на Камбоџа, Пном Пен.
Како што било соопштено од агенцијата АП, во несреќата која се случила на мостот кој го поврзува Пном Пен и малиот остров Дајмонд Ајланд, каде се одржувале свеченостите, неколку стотици луѓе се повредени. Повеќе од милион луѓе биле излезени на улиците во престолнината на Камбоџа на тридневната свеченост, чија главна атракција била традиционалната трка со бродови на реката Тонтле Сап.. Стампедото се случило во последниот ден на свеченоста, по последната трка, кога настанал метеж на мостот на кој во еден момент кога се нашле голем број луѓе.
Хава нагила

„Хава нагила“ (хебр. הבה נגילה = „Ајде да се радуваме“) е позната еврејска народна песна и редовна нумера на еврејските свадби и прослави (особено на бар и бат мицва).
1 Историја
Мелодијата е преземена од украинска народна песна од Буковина. Текстот веројатно е дело на музикологот Аврам Цви Иделсон, напишан во 1918 г. во чест на победата на Британија во Палестина во Првата светска војна и Балфуровата декларација.
2 Текст
Транскрипција, Хебрејски, Македонски
Хава нагила, הבה נגילה, Ајде да се радуваме
Хава нагила, הבה נגילה, Ајде да се радуваме
Хава нагила венисмеха, הבה נגילה ונשמחה, Да се радуваме, да ликуваме
(''рефрен x 1'')
Хава неранена, הבה נרננה, Ајде да запееме
Хава неранена, הבה נרננה, Ајде да запееме
Хава неранена венисмеха, הבה נרננה ונשמחה, Да запееме, да ликуваме
(''рефрен x 1'')
Уру, уру ахим!, !עורו, עורו אחים, Разбудете се, разбудете се, браќа!
Уру ахим белев самеах, עורו אחים בלב שמח, Разбудете се браќa, со срце радосно
(''рефрен x 4'')
Уру ахим, уру ахим!, !עורו אחים, עורו אחים, Разбудете се браќа, разбудете се браќа!
Белев самеах, בלב שמח, Со срце радосно
3 Изведувачи
*Мошне позната верзија на песната е онаа на Хари Белафонте (снимена 1959). Ја пеел речиси на сите концерти и ја сметал за една од неговите најдобри песни. Белафонте истакнал дека: „''Без таа песна не вреди да се живее. Највеќето Евреи во Америка ја научија песната од мене''.“*Ирвинг Филдс*Чаби Чекер*Кони Френсис*Рика Зараи*Дик Дејл и „Дел Тоунс“*Клен Кемпбел*Боб Дилан*Лена Хорн*Далида*американската прогресивна метал група Dream Theater ја има изведено „Хава нагила“ во Тел Авив во 2009 г .
4 Поврзано
* Еврејска музика
Анж Жак Габриел

Анж Жак Габриел (|Ange-Jacques Gabriel; - ) — истакнат француски архитект, највлијателен во својата генерација, којшто бил главен архитект на дворот на кралот Луј XV, стекнувајќи се со чинот на Прв кралски артхитект. Тој бил еден од најзначајните претставници на француската класична архитектура.
1 Животопис
Роден е во 1698 г. во Париз, и се обучувал кај кралскиот архитект Робер де Кот и кај татка си, кому му помагал во проектирањето на Кралскиот дворец (сега Палата на берзата) во Бордо (завршен 1735). Во 1728 г. младиот Габриел Потоа станува член на Кралската архитектонска академија. Од 1735 г. работел како главен помошник на татка си, кој бил главен архитект на Версај, а во 1742 го презел неговото работно место, и со тоа станал најважниот архитект Франција. На ова место се задржал во текот на речиси целото владеење на Луј XV.
Во 1754 г. Габриел почнал да работи на симетричните палатијални фасади на зданијата што ја образуваат северната меѓа на тогашниот плоштад „Луј XV“ (сегашен плоштад „Конкорд“) во Париз, завршувајќи ги во 1763. Зданието десно служело како складиште за кралската покуќнина (''mobilier de la couronne''), со луксузно сместување за управникот. Од 1789 наваму во зданието е сместен адмиралштабот.
Габриеловата воздржаност во планирањето и деталите претставувала движечка сила во преодот од рококо во неокласицизмот. Во текот на четири децении Габриел бил единствениот одговорен за изградба во Версај (објект во поново време наречен „Габриелово крило“), но и за постојаната преработка на одаите во Версај. Неговиот „Мал Тријанон“ претставува бисер на францускиот класицизам.
Габриел починал во Париз во 1782 г.
2 Поважни дела
* доградба и преработка на дворецот Шоази (1740-1777);
* Компјењски замок (од 1750);
* Битаров павилјон (1750) во Ла Сел-Сен-Клу (кај Париз);
* Палата на берзата, Бордо (1755) (како Кралски дворец);
* доградба на Менарскиот дворец (1760-1764) за Мадам де Помпадур;
* Мал Тријанон во Версај (1762-1768);
* Воената школа на Марсовото Поле во Париз;
* Операта на Версајскиот дворец (1769-70);
* плоштадот „Конкорд“ (како плоштад „Луј XV“, 1772);
* Адмиралштабот на Франција, на плоштадот „Конкорд“ (1775);
* зданието „Кријон“ на плоштадот „Конкорд“.
3 Поврзано
* Версајска опера
* Плоштад „Конкорд“
Каролос Папуљас

Каролос Папуљас (грчки: ''Κάρολος Παπούλιας''; роден на во Јанина - 26 декември 2021 година) е грчки политичар и моментален претседател на Грција. Претходно, Папуљас бил Министер за надворешни работи на Република Грција.
Папуљас е роден во градот Јанина. Тој е син на генералот Григорис Папуљас. Папуљас студирал на правниот факултет во Атина, како и на Миланскиот универзитет. Тој поседува диплома по меѓународно право од универзитетот во Келн.
Како поранешен шампион во атлетика и одбојка, тој бил претседател на спортскиот сојуз на Грција во продолжение на 25 години. Тој бил еден од основачите на ПАСОК и близок соработник со Андреас Папандреу.
Извршувал неколку државни функции, и тоа:
* Заменик-министер за надворешни работи (1981 - 1984)
* Министер за надворешни работи (1985 - 1989)
* Заменик-министер за одбрана (1989 - 1990)
* Министер за надворешни работи (1993 - 1996)
Во текот на декември 2004 година, тогашниот премиер Костас Караманлис и претседателот на опозициската партиа ПАСОК, Јоргос Папандреу, го номинирале Папуљас за претседате на Грција. Така, со голема поддршка од страна на парламентот, тој на 8 февруари 2005 година бил избран за претседател, заменувајќи го Костис Стефанопулос.
Министерство за надворешни работи (Грција)

Грчкото Министерство за надворешни работи (грчки: ''Υπουργείο Εξωτερικών'') е државна институција која била основана во 1973 година. Седиштето на оваа министерство се наоѓа во престолнината Атина. Моментален Министер за надворешни работи на Република Грција е Никос Коѕијас.
Парламентарни избори во Грција (2009)

Парламентарни избори во Грција биле одржани на 4 октомври 2009 година.
Претходно, на 2 септември премиерот Костас Караманлис најавил дека ќе побара од претседателот Каролос Папуљас распуштање на парламентот и свикување на предвремени избори.. Парламентот бил распуштен на 9 септември.
На изборите, Панелинистичкото социјалистичко движење (ПАСОК) предводено од Јоргос Папандреу победил освојувајќи 44% од гласовите или вкупно 160 пратенички места, обезбедувајќи ја потребната поддршка за формирање на новата влада на земјата. Партијата Нова демократија (НД) предводена од Антонис Самарас освоила 91 пратеничко место.
Другите гласови ги поделија трите најголеми партии: Комунистичката Партија на Грција предводена од Алека Папарига освоила 21 пратеничко место. Партијата Народен православен собир (ЛАОС) предводена од Јоргос Караџаферис освоила 15 места, а Коалицијата на радикалната левица (СИРИЗА) предводена од Алексис Ципрас 13 места.
Централната Изборна Комисија регистрирала 9.933.385 гласачи од вкупната популација (10.737.428).
Алексис Ципрас

Алексис Ципрас (грчки: ''Αλέξης Τσίπρας''; р. во ) — грчки политичар на функцијата Премиер на Грција член на парламентот на Грција, претседател на Синаспизмос и шеф на парламентарната група СИРИЗА.
По потекло, мајка му е од Правишта, Егејска Македонија. Студирал градежништвото во Националниот технички универзитет од Атина. По дипломирањето во 2000 година, завршил и постдипломските студии. По ова, тој започнал да работи како градежен инженер во градежната индустрија. Тој напишал неколку студии и проекти на тема на градот Атина.
Тој се приклучил на Комунистичката младина на Грција во доцните 80-ти. Во почетокот на 90-тите години, тој бил политички актист, главно насочено против контроверзниот закон на тогашниот министер Василис Контогијанопулос. Тој станал познат како застапник на ученичко движење. По заминувањето на Комунистичката партија на Грција од Синаспизмос, Ципрас останал во партијата. Како секретар на Младински Синаспизмос тој зел активно учество во процесот на создавањето на грчкиот социјален форум и бил присутен на сите меѓународни протести и маршеви против неолибералната глобализација. Во декември 2004 година, на Четвртиот конгрес на Синаспизмос, тој бил избран за член на централниот коитет, каде бил одговорен за образовни и младински прашања.
Кога тој бил избран за претседател на Синаспизмос тој имал само 33 години, со што станал најмладиот шеф на една грчка парламентарна политичка партија.
Во 2009 година, на Парламентарните избори бил избран за член на парламентот на Грција за изборна единица во Атина, а од страна на СИРИЗА бил избран едногласно како шеф на парламентарната група.
Грб на Етиопија

Грбот на Етиопија е официјалниот грб во државата кој е во употреба, во денешната форма, од 1996 година. Грбот е стставен од син диск на кој приказ на златен пентаграм со пет златни зраци светлина. Пентаграмот го означува единството на народот на Етиопија и овој грб е прикажан и на знамето на државата.
1 Претходни грбови
2 Поврзано
* Етиопија
* Знаме на Етиопија
* Химна на Етиопија
Грб на Габон

Грбот на Габон е официјалниот грб на државата. Грбот бил создаден од швајцарскиот хералдичар Луи Милеман и е во официјална употреба уште од 15 јули 1963.
1 Елементи
Грбот е составен од два пантера во црна боја кои го држат штитот. Пантерите ја симболизираат истрајноста и храброста на нацијата. Штитот е во златна боја, со зелена лента во горниот дел од штитот. На златната позадина има приказ на црн брод кој плови во сино море и тоа го симболизира прогресот на Габон кон подобра иднина. Жолтите дискови на зелената боја ги претставуваат природните богатства на државата. Штитот и пантерите се наоѓаат на дрво кое ја симболизира дрваната индустрија во земјата. Над штито има бела лента со натпис „Да одиме напред обединети“ (Let us go forward united), а под штитот има сина лента со натпис „Единство, работа, правда“ („Union, travail, justice“) на француски јазик.
2 Поврзано
* Габон
* Знаме на Габон
* Химна на Габон
Грб на Мали

Грбот на Мали е службен грб на државата усвоен на 20 октомври 1973 година.
1 Елементи
Грбот е составен од син диск на кој има напишано со црни букви „Република Мали“ и „Еден народ, една цел, една вера“ на француски јазик во кружна форма. Во средината на дискот има приказ на џамија од Џене во златна боја, а над џамијата има птица во лет во златна боја. Под џамијата има зарци од сонце во жолта боја, а од двете страни на сонцето има приказ на две стрели и два лака.
2 Поврзано
* Мали
* Знаме на Мали
* Химна на Мали
Диуретик

Диуретик е лек кој го зголемува степенот на уринирање и со тоа обезбедува присилна диуреза. Постојат повеќе групи на диуретици. Сите диуретици го зголемуваат исфрлањето на вода од телото, но секоја група го прави тоа на различен начин.
1 Класификација
Диуретиците може да се поделат на:
* тиазидни диуретици
* диуретици кои штедат калиум
* осмотски диуретици
* инхибитори на јаглеродната анхидраза
2 Историја
До 1957 година, единствени ефикасни достапни диуретици биле интравенските и интрамускулни живини агенси, чија употреба била проблематична; нивната употреба била ограничена само на пациенти со срцева слабост. Во 1937 и 1938, истражување за механизмот на ацидемија која ја предизвикуваат сулфонамидите покажало дека тие исто така имаат и диуретичен ефект, при што оралната диуретична терапија станала возможна. Седум години подоцна, развојот на ацетазоламидот, инхибитор на јаглеродната анхидраза, помогнал да се разбере механизмот на ацидификацијата на урината и диурезата во бубрежните тубули.
Грб на Намибија

Грб на Намибија е официјален грб на државата кој е во употреба од 1990 година. Грбот е составен од штит на кој е прикажано националното знаме. Над штитот има приказ на орел со зелена лента во канџите на која има шест златни коцки во дијамантска форма. Штитот го држат две антилопи што ги симболизираат храброста, елеганцијата и гордоста на народот. Под штитот има орнамент од локална флора која симболизира опстанок и национален напредок. Под самиот орнамент има бела лента со натпис „Единство, слобода, правда“ или на англиски ''Unity, Liberty, Justice''.
1 Поврзано
* Намибија
* Знаме на Намибија
* Химна на Намибија
Грб на Того

Грбот на Того е официјален грб на државата кој е во употреба од 14 март 1962 година.
1 Елементи
Грбот е составен од елипсовиден круг во кој има прикажано два црвени лава свртени со грбовите кои држат стрели и лакови во црна боја. Лавовите ја симболизираат храброста на луѓето, додека лаковите и стрелите стојат како повик на луѓето да бидат активни за одбрана на слободата на државата. Помеѓу лавовите има приказ на штит во златна боја каде има приказ на буквите ''RT'' што значат ''République Togolaise'' или ''Тогоанска Република''. Штитот е поставен на две вкрстени тогоански знамиња над кои има лента со натпис „Работа, слобода, татковина“ или на француски "Travail, Liberté, Patrie".
2 Поврзано
* Того
* Знаме на Того
* Химна на Того
Грб на Сенегал

Грбот на Сенегал е службен грб на државата кој е во употреба од 1960-те години. Грбот е составен од штит кој е поделен на два дема во црвена и златна боја. На црвеното поле има златен лав кој е симбол на народот, а на златното поле има приказ на баобаб. Над штитот има зелена голема петокрака, а околу штитот има бел венец. Венецот е опколен со бела лента на која има натпис „Еден народ, една цел, една вера“ на француски јазик. На лентата има петокрака во панафрикански бои.
1 Поврзано
* Сенегал
* Знаме на Сенегал
* Химна на Сенегал
Грб на Мавританија

Грбот на Мавританија е официјалниот грб на државата кој е усвоен на 1 април 1959 година. Грбот е составен од сив диск на кој има напишано со зелени букви „Исламска Република Мавританија“ на арапски и француски јазик. Во средината има зелен диск на кој има прикажано златна ѕвезда и златна полумесечина, а до нив има приказ на палма и растение во сива боја. Боите се панафрикански, а зелената симболизира Ислам, заедно со полумесечината и ѕвездата, а златната боја ги симболизира песоците на Сахара.
1 Поврзано
* Мавританија
* Знаме на Мавританија
* Химна на Мавританија
Грб на Сејшелите

Грбот на Сејшелите е официјалниот грб на државата. Грбот е составен од штит на кој има приказ на желка на зелен остров, веднаш до кокосова палма. Во позадина на островот има сино море со два мали острова и брод. Над штитот има сребрен шлем, над кој има три брановидни ленти во сина и бела боја и бела тропска птица. Штито е држен од две сабјарки и целиот грб е над бела лента со натпис „Крајот го краси делото“ или на латински ''Finis Coronat Opus''.
1 Поврзано
* Сејшели
* Знаме на Сејшели
* Химна на Сејшели
Грб на Бурунди

Грбот на Бурунди е официјалниот грб во државата кој е во употреба од 1966 година. Грбот е составен од црвен штит со златни рабови. Во средината на штитот има приказ на златна глава од лав, а позади штитот има три прекрстени африкански копја. Под штитот има бела лента со натпис „Единство, работа, прогрес“ или на француски ''Unité, Travail, Progrès''.
1 Наводи
2 Поврзано
* Бурунди
* Знаме на Бурунди
* Химна на Бурунди
Карајман

Карајман (Caraiman) е врв на планината Бучеџи во Романија. Висок е 2260 м. Најблизок град е градот Буштени во округот Прахова.
Познат е по тоа што на него се наоѓа Крстот на хероите.
Јанис Бутарис

Јанис Бутарис (|Γιάννης Μπουτάρης; - ) — грчки стопанственик и градоначалник на Општина Солун во периодот од 1 јануари 2011 до 31 август 2019 година.
1 Животопис
Бутарис е роден во Солун, а по потекло е во Крушево. Неговото семејство живее во Битола, Македонија. Се школувал во родниот град на Солунскиот универзитет, завршувајќи хемија, како и на Анадолскиот колеџ.
2 Градоначалник
Бутарис е основач на винската компанија „''Кир-Јани''“. Главно поради своите тетоважи, обетката на едното уво, спротивставените ставови со митрополитот Антимос, често предизвикувал големи реакции кај националистите во градот, но и во Северна Грција. На чело на солунската општина дошол по поддршката на ПАСОК. По победата, тој изјавил дека еден од првите чекори ќе му биде да изгради споменик на основачот на современа Турција, Мустафа Кемал Ататурк, како и спомен обележје во чест на илјадниците Евреи кои биле убиени за време на германската окупација на градот.
Во 2012 година тој бил избран за „''најдобар градоначалник на светот''“ за месец октомври, од страна на Градоначалниците на Фондацијата, со седиште во Велика Британија. Во неговата програма пред изборите било вклучено реставрацијата на плоштадот Света Софија и плоштадот Елефтерија.
На 20 мај 2018 година бил лекуван во болница откако бил претепан од група грчки ултра-националисти, лути поради неговото појавување на настанот за сеќавање на грчките понтиски жртви од страна на Османлиите за време на Првата светска војна. Тврдокорните тврделе дека Бутарис дал контроверзна забелешка во врска со ова прашање („''Не ме занима дали Кемал Ататурк убивал Грци или не''“). Бутарис постојано ги лутел тврдокорните во Грција затоа што се обидел да ги олесни односите меѓу Грција и нејзините соседи и затоа што тој се спротивставувал на националистичките ставови во врска со спорот за името помеѓу Македонија и Грција, историјата на грчко-турските односи и холокаустот на Евреите во Грција. Од друга страна тој е широко почитуван меѓу муслиманите и етничките Турци во Грција за неговите помирувачки напори во врска со грчко-турските односи, еврејската заедница и грчката левица.
Зоолошка градина

Зоолошка градина, зоолошки парк, менаџерија или зоо — објект во кој животните се чуваат во кафези, се прикажуваат на јавноста и може да се размножуваат.
Изразот зоолошка градина се однесува на зоологија, дел од биологијата кој се занимава со проучување на животни и е изведен од грчките зборови ''зоон'' (ζῷον, „животно“) и ''логос'' (λóγος, „изучување“). Кратенката „зоо“ (на англиски се чита „зу“) за првпат била користена во Зоолошките градини на Лондон кои се отвориле како научно-истражувачки објект во 1828 година, а за јавноста во 1847.
Бројот на големи збирки на животни во отворени за јавноста низ целиот свет сега е над 1000, од кои околу 80% се сместени во градови. Во Македонија има две зоолошки градини, во Скопје и во Битола.
Здруженијата за правата на животните изразуваат критики на зоолошките градини и на условите во кои се држат животните.
1 Зоолошката градина како тема во уметноста и во популарната култура
* „Обратно“ — кус расказ на австрискиот писател Томас Берхнард од 1978 година.* „Во зоолошката градина“ — расказ на македонската писателка Оливера Николова.* „Во зоолошката градина“ (англиски: ''At the Zoo'') — песна на американското поп-рок дуо Сајмон и Гарфанкел (''Simon & Garfunkel'') од 1968 година.* „Зоолошка станица“ (англиски: ''Zoo Station'') — песна на ирската рок-група У2 (''U2'') од 1991 година.* „Зоолошката градина во Бруклин“ (англиски: ''Brooklyn Zoo'') — песна на американскиот рапер ''Ol' Dirty Bastard'' од 1995 година.
2 Поврзано
* Човечка зоолошка градина
Искра Шукарова

Искра Шукарова (р. во ) — македонска балерина, кореограф и истакнат солист.
Шукарова е истакнат солист, со смисла за драматуршко обликување на улогите. Претставник е на модерниот балетски израз.
1 Животопис
Шукарова завршила нижо и средно музичко балетско училиште во Скопје отсек класичен балет, во класата на Ѓурѓица Јовановска. Современ балет студирала на Конзерваториумите во Лион, Франција во 1993 година.
Дипломирала во 2000 година на Филозофскиот факултет во Скопје на групата историја на уметноста со археологија. Магистрирала танцови студии во „Лабан“, центарот за танци и кореографија во Лондон.
Од 1990 година се придружува на балетскиот ансамбл на Македонскиот народен театар, каде работела како истакнат солист и кореограф. Од декември 2002 година е уметнички раководител на Балетскиот ансамбл при МНТ. Била директор на Балетот при МНТ во периодот 2004-2005.
Од 1994 година се занимава со кореографска дејност. Како кореограф има работено на проектите: „Пастели“, „Инферно“, „Четири годишни времиња“, „Бесконечно патување“, „Четири слики во движење“, „ЉБ-2“, „Играј со мене“ и „Надвор од тангентата“.
Лоар и Шер

Лоар и Шер (фр. ''Loir-et-Cher'') е департман во северниот дел на средна Франција, наречен по реките Лоар и Шер.
1 Историја
Лоар и Шер е еден од првобитните 83 департмани создадени за време на Француската револуција на 4 март 1790 г. Составен е од делови од некогашните покраини Орлеане и Турен.
2 Географија
Департманот е дел од денешниот регион Центар-Долина на Лоара. Се граничи со департманите Ер и Лоар на север, Лоаре на североисток, Шер на југоисток, Ендр на југ, Ендр и Лоара на југозапад и Сарта на запад.
Зафаќа површина од 6.314 км<sup>2</sup>, со што е 31-во место во земјата. Низ него тече реката Лоара, овозможувајќи добра поврзаност помеѓу административниот центар Блоа и културно-стопанскиот центар Тур на запад и пограничниот дел на сенско-парискиот басен кај Орлеан на исток.
Поважни реки во департманот се Лоара, Лоар и Шер.
3 Знаменитости
Лоар и Шер има разни замоци од историско значење, од кои попознати се:
*Блоа
*Шамбор
*Шомон
*Шеверни
4 Поврзано
*Општини во Лоар и Шер
*Окрузи во Лоар и Шер
Административна поделба на Луксембург

Луксембург административно се дели на окрузи, кантони и општини. Градот Луксембург се дели на реони.
1 Окрузи
Луксембург се дели на 3 округа:
*Дикирх
*Гревенмахер
*Луксембург
2 Кантони
Окрузите се делат на 12 кантони.
3 Општини
Кантоните се делат на општини, кои се најситната административна единица во земјата.
4 Градови
12 општини имаат статус на град. Градот Луксембург е главен и најголем град во земјата.
5 Реони на градот Луксембург
Самиот град Луксембург се дели на реони. Постојат 24 реони кои можат да бидат окрузи или маала.
Вицепремиер на Грција

Вицепремиер на Грција (грчки: ''Αντιπρόεδρος της Κυβερνήσεως'') е заменик-претседател на Владата на Република Грција, втор највисок член на грчката влада.
Моментален Вицепремиер на Република Грција е Теодорос Пангалос од партијата ПАСОК.
Казерта (покраина)

Казерта (|Provincia di Caserta) — покраина во регионот Кампанија, Италија. Административен центар е градот Казерта. Недалеку од градот се наоѓа некогашниот дворец на неаполските кралеви.
Покраината зафаќа површина од 2.639 км<sup>2</sup>, има вкупно 879.342 жители (2005), а поделена е на 104 општини .
1 Поврзано
* Казерта
Премиер на Република Грција

Премиерот на Грција (грчки: ''Πρωθυπουργός της Ελλάδος''), или официјално премиер на Република Грција (грчки: ''Πρωθυπουργός της Ελληνικής Δημοκρατίας''), стои на чело на Владата на Република Грција.
Моментален премиер на Република Грција е Киријакос Мицотакис (од 8 јули 2019) од Нова демократија. Службеното седиште на Премиерот (но не и негово место на живеење) е ''Максимос'' во центарот на Атина.
1 Поврзано
* Претседател на Грција
Агенција за санација на банка

Агенцијата за санација на банка била специјализирана државна институција, основана во рамките на процесот на санација на банкарскиот систем на Македонија.
1 Историјат
Агенцијата била формирана во 1994 година од страна на Владата на Македонија, при што почетниот капитал бил обезбеден од државниот буџет. Основната функција на Агенцијата за санација била да ги преземе и да управува со лошите кредити што биле претходно отстранети од билансите на македонските банки.
Органи на управување со Агенцијата биле:
* управен одбор, составен од седум членови, кои ги именувала Владата, со мандат од четири години, и
* директор, исто така, именуван од страна на Владата.
Управниот одбор бил задолжен за донесување на финансискиот план, статутот, годишната пресметка, извештајот за работењето и сл., додека директорот ја организирал работата на Агенцијата. Надзор над работењето на Агенцијата вршеле Владата и Собранието, кои ги усвојувале финансискиот план и годишната пресметка. Прв директор на Агенцијата бил Панче Манчевски.
Во 2001 година, името на Агенцијата било променето во „Агенција на Република Македонија за управување со средства“, чија основна функција била да управува со имотот (уделите) на државата во приватизираните претпријатија. Во 2003 година, Агенцијата престанала со работа.
2 Активности
Агенцијата за санација на банка ги презела лошите (ненаплатливи) побарувања од банките кон 300 трговски друштва и јавни претпријатија. Притоа, нејзиното портфолио се состоело од два вида побарувања, и тоа:
* прво, побарувања на банките од претпријатијата врз основа на користени странски кредити од меѓународни кредитори (Парискиот клуб на доверители, Лондонскиот клуб на доверители, Светската банка итн.). Вкупниот износ на овие побарувања изнесувал 336 милиони долари;
* второ, ненаплатливи денарски побарувања на банките од домашните претпријатија во износ од 12,7 милијарди денари (317,5 милиони долари).
Бидејќи најголем дел од лошите кредити биле концентрирани во Стопанска банка АД Скопје, во 1995 година, Агенцијата издала обврзница за санација и реконструкција на банката. Обврзницата имала рок на достасување од 15 години, гласела на доносител и била со месечна исплата на каматата, а годишна исплата на главницата.
3 Форми за наплата на побарувањата
За наплата на лошите кредити што биле преземени од банките, Агенцијата ги извршувала следниве активности:* наплата на кредитите според склучените договори со претпријатијата-должници,
* предвремена наплата на кредитите со одреден дисконт,
* репрограмирање на кредитите,
* продажба на преземените побарувања,
* претворање на побарувањата во влогови во претпријатијата-должници,
* активирање и наплата на хипотеките, и
* започнување постапки за ликвидација и стечај на претпријатијата-должници.
4 Наводи
Глигор Бишев

Григор Бишев — македонски банкар, економист и универзитетски професор. Тој е еден од творците на македонската парична единица − денар.
1 Животопис
Бишев е роден во Скопје на 5 април 1958 година. Во 1980 година завршил економски факултет во Скопје, каде што во 1982 на истиот ги завршува и постдипломските студии во насоката ''монетарно - кредитна теорија и политика''. Во 1985 го одбранил магистерскиот труд: ''Понудата на пари во современата монетарна теорија''. Во 1991 докторирал на темата ''„Понудата и побарувачката на пари - случајот на Југославија“''. Своето образование го доусовршува во Лондонската школа за економија и политички науки во 1995, додека специјализацијата ја имал во 1997 година на Виенскиот институт за споредбени економски студии. Бишев е еден од творците на новата македонска валута и иницијатор и поддржувач на некои од клучните реформи во Македонија. Паралелно со банкарската работа, тој работел и како вонреден професор на Економскиот факултет во Прилеп и професор на постдипломските студии на Економскиот факултет во Скопје. Во периодот од 1997 до 2000 година бил заменик-гувернер на Народната банка на Република Македонија. Потоа, работел како генерален директор на Стопанска банка - Скопје, а потоа и на Шпаркасе банка. Во 2020 година се пензионирал, а потоа бил именуван за член на надзорниот одбор на Шпаркасе банка. Во април 2022 година бил назначен за советник на премиерот Ковачевски, надлежен за „рационализација и оптимизација на процеси“, а во октомври 2023 година бил назначен за претседател на Фискалниот совет.
2 Научна работа
Бишев има објавено две книги, 207 статии, дискусии и истражувачки студии во професионални и научни магазини во Македонија, Австрија, Бугарија и Словенија. Исто така, учествувал на симпозиуми во земјата и во странство.
Теодорос Пангалос

Теодорос Пангалос (грчки: ''Θεόδωρος Πάγκαλος''; - ) — грчки политичар и поранешен вицепретседател на Владата на Република Грција, задолжен како координатор на Советот на министерството за надворешни работи и одбрана (KYSEA)..
Пангалос во политичкиот живот на Грција се вклучил во 1967 година, против воената диктатура, и во 1968 година, кога воената хунта го лишела од грчкото државјанство. Во 1981 година бил избран за пратеник на Грчкото собрание од страна на партијата ПАСОК. Во периодот од 1996 до 1999 година бил Министер за надворешни работи на Република Грција. Тој во 1999 година поднел оставка од министерската функција, откако курдскиот националистички водач Абдула Оџалан, илегално влегол и ја напуштил Грција и на крајот бил уапсен при напуштањето на грчката амбасада во Најроби.
Починал на 31 мај 2023 г. на возраст од 84 години.